Dié dag het die ref gaan druk! | Netwerk24
Deur Nostalgies, Per Sms 05 Mei 2018 00:01
Ek verwys na Charles Smith se rubriek "Afrikaanse mans mag ook maar huil" (26.04). Charles skryf van die hartseer wat veral bo 50 so maklik toeslaan. Dit laat my terugdink aan 'n gebeurtenis vroeg in die 1970's toe die pa's van vandag se o.9-laaities vroegoggend rugby gespeel het, kaalvoet in die spierwit ryp.
Daardie dag speel hulle teen 'n veel groter skool as Rouxville. Ek onthou spelers soos Charles Smith, wat losskakel was, Borrie Marx, vleuel, en Koos Smith, die haker. Ná aan die einde van die wedstryd was daar nog geen punte vir Rouxville op die telbord nie. Meteens gryp oom Ref die bal en gaan druk 'n drie vir Rouxville! Ons het beter gevoel!
Ek onthou die wedstryd goed, 'n o.11- of o.13-wedstryd. Die skeidsregter was Anton van Wyk, later skoolhoof van die Hoërskool Jim Fouché in Bloemfontein.
Hy het 'n teenstander geduik wat 'n drie wou gaan druk, die bal afgeneem en self deurgehardloop vir 'n drie.
Dit is seker die eerste en enigste keer in die wêreld dat 'n skeidsregter 'n drie gedruk het. Hy het toe die eindfluitjie geblaas. - Charles Smith